নিজস্ব প্রতিবেদক : প্রধানমন্ত্রী শেখ হাসিনা অধিকসংখ্যক বিদেশী জাহাজে বাংলাদেশী নাবিকদের কর্মসংস্থানের জন্য ইন্টারন্যাশনাল মেরিটাইম অর্গানাইজেশনের (আইএমও) সহায়তা চেয়েছেন। সফররত আইএমও’র মহাসচিব কিতক লিম আজ প্রধানমন্ত্রীর সঙ্গে তাঁর কার্যালয়ে সাক্ষাৎ করতে গেলে শেখ হাসিনা এ সহায়তার আহ্বান জানান। বৈঠক শেষে প্রধানমন্ত্রীর প্রেস সচিব ইহসানুল করিম সাংবাদিকদের একথা জানান।